Diari Oficial de la Generalitat Valenciana


Sumari del DOGV 5528, del 06-06-2007 (2007/7067)

ORDE de 17 de maig de 2007, del conseller de Sanitat, per la qual es crea el fitxer informatitzat «Cir».
--------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/05/17/(1)/dof/vci/html**

### Dades del document

Número de DOGV
:   5528

Data del DOGV
:   06-06-2007

Secció del DOGV
:   I. DISPOSICIONS GENERALS

Número del document
:   2007/7067


Data del document
:   17-05-2007

Organisme emissor
:   Conselleria de Sanitat

Tipus de document
:   Ordre

Descriptors 

:   * base de dades
    * legislació
    * dades personals
    * administració regional

ORDE de 17 de maig de 2007, del conseller de Sanitat, per la qual es crea el fitxer informatitzat «Cir». [2007/7067]  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
En atenció de totes estes consideracions, segons que establix l'article 28.e) de la Llei 5/1983, de 30 de desembre, del Consell i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i una vegada emés l'informe preceptiu de l'Advocacia General de la Generalitat,  
ORDENE  
Article 1  
La present orde té per objecte la creació i regulació del fitxer informatitzat que se cita en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades del fitxer informatitzat poden exercir el seu dret d'accés, rectificació, i cancel·lació de dades, quan siga procedent, davant de l'òrgan que es concreta en esta orde.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 17 de maig de 2007  
El conseller de Sanitat,  
RAFAEL BLASCO CASTANY  
ANNEX  
Creació de fitxers  
Conselleria de Sanitat  
Direcció General de Recursos Humans  
Cir  
1. Finalitat i ús del fitxer  
Gestió de personal de les institucions sanitàries.   
Usos:   
- Procediments administratius  
- Concessió i gestió de permisos i llicències  
2. Persones o col·lectius sobre els quals es pretén obtindre dades de caràcter personal.  
Personal sanitari.  
3. Procedència, procediment i suport per a la recollida de dades de caràcter personal  
Procedència:  
- El mateix interessat.  
Procediment:   
- Documentació acreditativa  
Suport:   
- Paper  
4. Estructura bàsica del fitxer automatitzat i la descripció dels tipus de dades de caràcter personal que hi ha incloses.  
DNI  
Núm. SS/mutualitat  
Nom i cognoms  
Adreça  
Data de naixement  
Edat  
Sexe  
Nacionalitat  
Llicències, permisos, autoritzacions  
Formació, titulacions  
Experiència professional  
Pertinença a col·legis o associacions professionals  
Cos/escala  
Categoria/grau  
Llocs de treball  
Historial del treballador  
Dades bancàries  
Plans de pensió, jubilació.  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Direcció General de Recursos Humans  
7. Servicis o unitats davant els quals pogueren exercir-se els drets d'accés, rectificació i cancel·lació.  
Servici de Plantilles i Registre de Personal  
8. Mesures de seguretat amb indicació del nivell bàsic, mitjà o alt exigible: nivell bàsic, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI